
ประกาศองค์การบริหารส่วนตำบลบางมะเดื่อ
เรื่อง นโยบายองค์การบริหารส่วนตำบลบางมะเดื่อ ปลอดบุหรี่
		ตามประกาศกระทรวงสาธารณสุข เรื่อง  กำหนดประเภทหรือชื่อของสถานที่สาธารณะ  สถานที่ทำงาน  และยานพาหนะ ให้ส่วนหนึ่งส่วนใดหรือทั้งหมดของสถานที่และยานพาหนะ เป็นเขตปลอดบุหรี่ หรือเขตสูบบุหรี่ในเขตปลอดบุหรี่ พ.ศ. ๒๕๖๑ ลงวันที่ 24 กันยายน พ.ศ. 2561 ซึ่งกำหนดให้สถานที่ทำงานเป็นสถานที่ให้มีการคุ้มครองสุขภาพผู้ไม่สูบบุหรี่ โดยกำหนดให้พื้นที่และบริเวณทั้งหมดซึ่งใช้ประกอบภารกิจของสถานที่นั้น  ทั้งภายในและภายนอกอาคาร โรงเรือน หรือสิ่งปลูกสร้าง บริเวณที่จัดไว้ให้ผู้มารับบริการใช้ประโยชน์ร่วมกัน ไม่ว่าจะมีรั้วล้อม หรือไม่ก็ตาม รวมทั้งระยะ ๕ เมตรจากทางเข้า - ออกของสถานที่ เป็นเขตปลอดบุหรี่
		เพื่อให้การดำเนินงานที่จะให้องค์การบริหารส่วนตำบลบางมะเดื่อ เป็นเขตปลอดบุหรี่             ตามกฎหมายที่กำหนด จึงกำหนดนโยบายองค์การบริหารส่วนตำบลบางมะเดื่อ ปลอดบุหรี่ เพื่อให้หน่วยงาน       ในสังกัดทราบและถือปฏิบัติดังนี้
1. องค์การบริหารส่วนตำบลบางมะเดื่อ กำหนดให้อาคารสำนักงานองค์การบริหารส่วนตำบล
บางมะเดื่อ และศูนย์พัฒนาเด็กเล็กสังกัดองค์การบริหารส่วนตำบลบางมะเดื่อ เป็นเขตปลอดบุหรี่ตามกฎหมาย ห้ามมิให้มีการสูบบุหรี่อย่างเด็ดขาด ทั้งในและนอกเวลาราชการ รวมถึงการเข้ามาใช้สถานที่ของบุคคลภายนอก    ในการจัดกิจกรรมหรือจัดงานตามประเพณี ต้องปฏิบัติตามพระราชบัญญัติควบคุมผลิตภัณฑ์ยาสูบ พ.ศ. 2560 ผู้ฝ่าฝืนสูบบุหรี่ต้องระวางโทษปรับตามอัตราที่กฎหมายกำหนด
2. องค์การบริหารส่วนตำบลบางมะเดื่อ ร่วมรณรงค์สร้างบรรยากาศและจัดสภาพแวดล้อมที่
ปลอดบุหรี่
3. องค์การบริหารส่วนตำบลบางมะเดื่อ สนับสนุนให้บุคลากรในสังกัดเป็นแบบอย่างที่ดี
ในการไม่สูบบุหรี่
4. องค์การบริหารส่วนตำบลบางมะเดื่อ สนับสนุนให้กำหนดหลักเกณฑ์สำหรับพิจารณาผู้ไม่สูบ
บุหรี่ เข้ามาปฏิบัติงานในสังกัดเป็นส่วนหนึ่งของการพิจารณา
5. องค์การบริหารส่วนตำบลบางมะเดื่อ สนับสนุนให้มีมาตรการป้องกันผู้สูบบุหรี่รายใหม่สำหรับ
บุคลากรในสังกัด และประชาชนทั่วไป
6. องค์การบริหารส่วนตำบลบางมะเดื่อ สนับสนุนให้มีการประชาสัมพันธ์ จัดกิจกรรมรณรงค์
ให้บุคลากรในสังกัดและประชาชนทั่วไป เกิดแรงจูงใจในการลด ละ เลิก สูบหรี่ และปฏิบัติตามพระราชบัญญัติควบคุมผลิตภัณฑ์ยาสูบ พ.ศ. 2560
7. องค์การบริหารส่วนตำบลบางมะเดื่อ สนับสนุนการสร้างความร่วมมือกับหน่วยงานภาครัฐ 
ภาคเอกชน ภาคีเครือข่ายประชารัฐ ในการสร้างค่านิยมไม่สูบบุหรี่
8. องค์การบริหารส่วนตำบลบางมะเดื่อ จะปฏิบัติตาใมกฎหมายตามพระราชบัญญัติควบคุม
ผลิตภัณฑ์ยาสูบ พ.ศ. 2560

-2-
		จึงประกาศให้ทราบโดยทั่วกัน
			ประกาศ ณ วันที่ 30 ธันวาคม พ.ศ. 2563

